PATVIRTINTA

Kauno „Vyturio“ gimnazijos

Visuotinio dalininkų susirinkimo

2020 m. rugsėjo 2 d. protokolu Nr. 9

**MOKESČIO UŽ FORMALŲJĮ ŠVIETIMĄ PAPILDANČIAS IR NEFORMALIĄSIAS MUZIKINIO UGDYMO PROGRAMAS KAUNO „VYTURIO“ GIMNAZIJOS MUZIKOS SKYRIUJE MOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mokesčio už formalųjį švietimą papildančias ir neformaliąsias muzikinio ugdymo programas Kauno „Vyturio“ gimnazijos Muzikos skyriuje mokėjimo tvarkos aprašas (toliau – Aprašas) reglamentuoja mokesčio už formalųjį švietimą papildančias ir neformaliąsias muzikinio ugdymo programas (toliau – mokestis) Kauno „Vyturio“ gimnazijos Muzikos skyriuje (toliau –gimnazija) mokėjimo tvarką.
2. Mokestį nustato Kauno „Vyturio“ gimnazijos Visuotinis dalininkų susirinkimas.

**II SKYRIUS**

**MOKESČIO MOKĖJIMO TVARKA**

1. Mokestis skaičiuojamas už einamąjį mėnesį.
2. Mokestis mokamas kiekvieną mėnesį ir turi būti sumokėtas iki einamojo mėnesio 25 dienos.
3. Mokestis mokamas į gimnazijos specialiųjų lėšų sąskaitą pervedimu.

**III SKYRIUS**

**ATLEIDIMAS NUO MOKESČIO IR JO SUMAŽINIMAS**

1. Nuo mokesčio atleidžiami:
   1. neįgalūs mokiniai (pateikus neįgalumą patvirtinančius dokumentus);
   2. nepasiturinčių šeimų, gaunančių socialinę paramą, vaikai (pateikus pažymas apie gaunamą socialinę pašalpą);
   3. vaikų globos namų, socializacijos centrų auklėtiniai ar globotiniai, gyvenantys vaikų globos šeimynose (pateikus atitinkamą statusą patvirtinančius dokumentus);
   4. mokiniai iš šeimų, kuriose auga trys ir daugiau vaikų;
   5. gimnazijos išplėstinio muzikinio ugdymo programos mokiniai, dalyvaujantys tik Muzikos skyriaus kolektyvų veikloje;
   6. mokiniai, už kurių ugdymą gimnazijai skiriamos neformaliojo vaikų švietimo lėšos Lietuvos Respublikos švietimo ir mokslo ministro nustatyta tvarka. Jei skiriamos lėšos nepadengia nustatyto atitinkamos programos mokesčio, jis mažinamas skiriamų lėšų dydžiu.
2. Mokestis mažinamas 50 proc., jei mokinys nelankė gimnazijos einamojo mėnesio 2 savaites, išskyrus rudens, žiemos, pavasario atostogų laikotarpius, reglamentuotus gimnazijos Muzikos skyriaus ugdymo plane, ir pateikė gydytojo pažymą (jos kopiją) arba argumentuotą tėvų (globėjų) prašymą.
3. Jei teisės aktais yra nustatyta trumpesnė nei vieno kalendorinio mėnesio mokymosi trukmė, mokamas atlyginimo dydis yra proporcingas mokymo paslaugas teikiamų dienų skaičiui. Šiuo atveju 7 punkte nurodyta lengvata netaikoma.
4. Mokestis mažinamas 50 proc. einamojo pusmečio laikotarpiui 12 metų ir vyresniems mokiniams, jei jie praėjusįjį pusmetį tapo tarptautinių konkursų I vietos laimėtojais.
5. Tėvai (globėjai), kuriems gali būti taikomos Aprašo 6 punkte nustatytos lengvatos, kiekvienais mokslo metais iki pirmojo mėnesio 10 d. arba pasikeitus finansinei šeimos padėčiai iki einamojo mėnesio 10 d. gimnazijos vadovui pateikia atitinkamus dokumentus:
   1. prašymą;
   2. pažymą apie socialinę pašalpą;
   3. neįgalumą patvirtinančius dokumentus;
   4. dokumentus, patvirtinančius globos namų, socializacijos centrų auklėtinio ar globotinio, gyvenančio šeimynoje, statusą;
   5. dokumentus, patvirtinančius, kad šeimoje auga trys ir daugiau vaikų.
6. Nuo mokesčio mokėjimo atleidžiama:
   1. jei vaikas nelankė gimnazijos Muzikos skyriaus visą kalendorinį mėnesį ir pateikė gydytojo pažymą (jos kopiją) arba argumentuotą tėvų (globėjų) prašymą;
   2. mokinių vasaros atostogų metu;
   3. jei vieną kalendorinį mėnesį ar daugiau formalųjį švietimą papildanti ar neformaliojo švietimo programa nevykdoma dėl gimnazijoje susidariusių objektyvių priežasčių.
7. Jei mokinio tėvai (globėjai) laiku nepateikia reikiamų dokumentų, mokestis skaičiuojamas bendrąja tvarka.
8. Pateikus dokumentus pavėluotai, mokestis už praėjusį laiką neperskaičiuojamas, išskyrus atvejus, kai socialinė parama yra paskirta už praėjusį laikotarpį.
9. Atleidimas nuo mokesčio įforminamas gimnazijos vadovo įsakymu.

**IV SKYRIUS**

**BAIGIAMOSIOS NUOSTATOS**

1. Jeigu mokestis nesumokamas ilgiau kaip 1 mėnesį, gimnazijos vadovas, informavęs tėvus (globėjus), turi teisę nutraukti mokymo sutartis.
2. Tėvai (globėjai) atsako už pateikiamų dokumentų teisingumą.
3. Mokesčio skolos iš tėvų (globėjų) išieškomos Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_